Projekts

LATVIJAS REPUBLIKAS MINISTRU KABINETS

2020. gada \_\_\_\_\_\_\_\_\_\_\_\_\_\_\_ Noteikumi Nr.\_\_\_\_\_\_

Rīgā (prot. Nr.\_\_\_\_ .§)

**Grozījumi Ministru kabineta 2016. gada 19. aprīļa noteikumos Nr. 244 "Noteikumi par publiskās lietošanas dzelzceļa infrastruktūras tīkla pārskata saturu"**

Izdoti saskaņā ar [Dzelzceļa likuma](http://www.likumi.lv/doc.php?id=47774)

28.panta trešo daļu

Izdarīt Ministru kabineta 2016. gada 19. aprīļa noteikumos Nr. 244 "Noteikumi par publiskās lietošanas dzelzceļa infrastruktūras tīkla pārskata saturu" (Latvijas Vēstnesis, 2016, 80.nr.) šādus grozījumus:

1. Papildināt 4. punktu ar otro teikumu šādā redakcijā:

"Pārvaldītājs saņemto informāciju publicē, nemainot tās saturu."

2. Papildināt noteikumus ar 5.3.4. apakšpunktu šādā redakcijā:

"5.3.4. pārrobežu pārvadājumu kārtība un vagonu uzskaites kārtība;"

3. Svītrot 5.5.1. apakšpunktā vārdus “tīmekļvietne, kur ir norādīts”.

4. Izteikt 5.5.7.6. apakšpunktu šādā redakcijā:

"5.5.7.6. informācija par infrastruktūras izmantošanas ierobežojumiem, tostarp, ja piemēro jaudas pagaidu ierobežojumu kritērijus, kas noteikti saistībā ar dzelzceļa infrastruktūras apkopes darbiem, informācija par šo jaudas ierobežojumu plānoto dienu, diennakts daļu un, tiklīdz to iespējams noteikt, stundu, kad sākas un beidzas jaudas ierobežojums, ierobežojuma ietekmēto dzelzceļa līnijas posmu un attiecīgajā gadījumā to līniju jaudu, pa kurām novirzīta vilcienu satiksme, vai tīmekļvietni, kur šāda informācija ir pieejama;"

5. Papildināt noteikumus ar 5.5.7.8. un 5.5.7.9. apakšpunktu šādā redakcijā:

"5.5.7.8. kritēriji, pēc kuriem katra veida pārvadājumus veicošos vilcienus novirza pa citu maršrutu, un atlikušās jaudas provizoriskais sadalījums dažādu veidu pārvadājumiem ar vilcienu, ja jaudas pagaidu ierobežojumi, piemērojot attiecīgus to kritērijus, noteikti saistībā ar dzelzceļa infrastruktūras apkopes darbiem;

5.5.7.9. saistībā ar dzelzceļa infrastruktūras apkopes darbiem noteikto jaudas pagaidu ierobežojumu stingrākas sliekšņvērtības nekā norādītas normatīvajos aktos publiskās lietošanas dzelzceļa infrastruktūras jaudas sadales jomā, ja tādas piemēro, un šādu ierobežojumu kritēriji, ja tos piemēro papildus tādiem attiecīgajiem kritērijiem, kas norādīti normatīvajos aktos publiskās lietošanas dzelzceļa infrastruktūras jaudas sadales jomā;"

Ministru prezidents A. K. Kariņš

Satiksmes ministrs T. Linkaits

Iesniedzējs: satiksmes ministrs T. Linkaits

Vīza: valsts sekretāre I. Stepanova